სკაი ფერეირა

**სკაი ტონია ფერეირა** (; დ. 4 ივლისი, 1992, ლოს-ანჯელესი, კალიფორნია, აშშ) — ამერიკელი მომღერალი, სიმღერების ავტორი, მოდელი და მსახიობი. კარიერის დასაწყისში დაიწყო Myspace-ზე ვიდეოების ატვირთვა. მან კონტრაქტი გააფორმა Parlophone-თან 2009 წელს. შემდეგ გამოუშვა თავისი პირველი EP As If!, 2011 წელს. მომავალ წელს გამოვიდა ფერეირას მეორე EP Ghost.

სადებიუტო სტუდიური ალბომი Night Time, My Time გამოუშვა 2013 წლის ოქტომბერში, რომელსაც წინ უძღოდა წამყვანი სინგლი „You're Not the One". ნამუშევარი არის ინდი-როკისა და სინთ-პოპის ნაზავი. ალბომმა დაიმსახურა კრიტიკოსთა აღიარება. იმავე წელს ითამაშა ელი როტის ფილმში „Green Hell“. მალევე გამოუშვა ახალი კომპოზიციები „Downhill Lullaby" და „Don't Forget".

## ადრეული ცხოვრება 
სკაი ტონია ფერეირა დაიბადა 1992 წლის 8 ივლისს ლოს-ანჯელესში. მას ბებია ზრდიდა, რომელიც მაიკლ ჯექსონის თაყვანისმცემელი იყო.

## კარიერა 
კარიერის დასაწყისში ფერეირამ თავისი სიმღერების Myspace-ზე ატვირთვა დაიწყო. 2009 წელს მან ხელი მოაწერა კონტრაქტს Parlophone-თან და დაიწყო მუშაობა სადებიუტო ალბომზე. იმავე წელს ითამაშა ფილმში სახელწოდებით Putty Hill. მალევე გამოჩნდა ჟურნალების, Dazed-ისა და Interview-ის გარეკანებზე. 2011-დან 2012 წლამდე ფერეირამ გამოუშვა რამდენიმე სიმღერა, მათ შორის როგორიცაა „17" და „One". ასევე გეგმავდა სადებიუტო ალბომის გამოშვებას 2011 წლის იანვარში, თუმცა ლეიბლმა მისი გამოშვება გადადო. მიუხედავად ამისა, მუსიკოსმა გამოუშვა EP სახელწოდებით As If!. ნამუშევარმა დაიმსახურა კრიტიკოსთა მოწონება. იმავე წელს გახდა Calvin Klein-ისა და Adidas-ის მოდელი.

2011 წელს დააანონსა ახალი ალბომი. ის მუშაობდა ჯონ ბრაიონთან, გრეგ კურსტინსა და შირლი მენსონთან. თავდაპირველად ფერეირას ალბომს ერქვა Wild at Heart, თუმცა მუსიკოსმა შეუცვალა სახელი და დაარქვა I'm Not Alright. ოქტომბერში მან გამოუშვა კიდევ ერთი EP სახელწოდებით Ghost. ნამუშევარი ბილბორდის Top Heatseekers-ის ჩარტში მერვე ადგილზე გავიდა, ხოლო ალტერნატიული ალბომების ჩარტში 71-ე ადგილი დაიკავა. ნამუშევრიდან გამოვიდა სინგლი „Everything Is Embarrassing", რომელიც ფერეირამ შეასრულა გადაცემაში Late Night With Jimmy Fallon.
 წელს]]
2013 წლის ივნისში ფერეირამ ითამაშა მოკლემეტრაჟიან ფილმში სახელწოდებით IRL. მალევე მუსიკოსმა კვლავ შეუცვალა სახელი თავის პირველ ალბომს და დაარქვა Night Time, My Time. ნამუშევარი გამოვიდა 2013 წლის 29 ოქტომბერს Capitol Records-ის ეგიდით. ალბომმა დაიმსახურა კრიტიკოსთა აღიარება და როლინგ სტოუნმა ნამუშევარს უწოდა 2013 წლის მეხუთე საუკეთესო სადებიუტო ალბომი. ის ბილბორდ 200-ის ჩარტში 45-ე ადგილზე გავიდა. ალბომიდან გამოვიდა წამყვანი სინგლი „You're Not the One".

სექტემბერში მუსიკოსმა ითამაშა ფილმში The Green Inferno. ფერეირა და მისი შეყვარებული სექტემბერში ნარკოტიკების შენახვისთვის დააკავეს. იმავე წლის ოქტომბერში უნდა გაემართა ტურნე Vampire Weekend-თან ერთად, თუმცა ვოკალის პრობლემების გამო მოუწია გაუქმება. ნოემბერში მაილი საირუსთან ერთად იმღერა Bangerz-ის ტურნეზე. მან გამოუშვა Night Time, My Time: B-Sides Part 1 ნოემბერში. 2014 წლის თებერვალში Bangerz Tour-ის დროს ფერეირა დაეცა და ფეხი დაიზიანა.

2014 წლის 16 ივლისს ფერეირამ ტვიტერზე განაცხადა, რომ მუშაობდა მეორე ალბომზე. მან ითანამშრომლა Ariel Rechtshaid-თან, Justin Raisen-თან, Bobby Gillespie-სა და Primal Scream-თან. 2016 წელს ითამაშა ფილმებში Elvis & Nixon და The Trust.

2015 წლის 7 აპრილს დააანონსა ალბომი Masochism. მალევე გახდა ჯიმი ჩუს ახალი სუნამოს, Illicit-ის სახე. მან იმღერა Primal Scream-თან ერთად კომპოზიცია „Where the Light Gets In" 2016 წლის თებერვალში. ფერეირამ ითამაშა 2017 წლის ფილმებში Twin Peaks და Lords of Chaos. 2016 წლის ოქტომბერში გამოჩნდა Playboy-ის გარეკანზე. ასევე ითამაშა ფილმში Baby Driver და საუნდტრეკისთვის კომპოზიცია „Easy“.

2019 წლის 21 მარტს მან დააანონსა სინგლი „Downhill Lullaby". ივლისში შეასრულა სიმღერა „Descending" Pitchfork Music Festival-ზე. მალევე ჩაწერა კომპოზიცია Charli XCX-თან ერთად სახელწოდებით „Cross You Out". ნამუშევარი გამოვიდა აგვისტოში. 2022 წლის მარტში დააანონსა კიდევ ერთი სინგლი „Don't Forget", რომელიც გამოვიდა იმავე წლის 25 მაისს.

## დისკოგრაფია 
* *Night Time, My Time* (2013)

## რესურსები ინტერნეტში 
* 
* 
* 

## სქოლიო 
კატეგორია:დაბადებული 4 ივლისი
კატეგორია:დაბადებული 1992
კატეგორია:სინთპოპის მუსიკოსები
კატეგორია:ამერიკელი ინდი-როკ მუსიკოსები
კატეგორია:ამერიკელი დენს-მუსიკოსები
კატეგორია:Parlophone-ის შემსრულებლები
კატეგორია:Capitol Records-ის შემსრულებლები
კატეგორია:Polydor Records-ის შემსრულებლები
კატეგორია:ცოცხალი ადამიანები